DigitalGlobe

DigitalGlobe oli yhdysvaltalainen satelliittikaukokartoituskuvien myyjä. Sen toimipaikka oli Longmontissa Coloradossa. Yhtiössä oli vuonna 2006 kaikkiaan 350 työntekijää. MacDonald, Dettwiler and Associates (MDA) osti DigitalGloben vuonna 2017 ja uuden yhdistyneen yhtiön nimeksi tuli Maxar Technologies.

Yhtiö perustettiin vuonna 1992 Earth Imaging and Information Company -nimisenä. Sen alkua tuki Land Remote Sensing Policy Act -laki, joka pyrki kaukokartoituskuva-aineistojen kaupallistamiseen.

QuickBird 2-kaukokartoitussatelliitti alkoi 18. lokakuuta 2001 kerätä uutta valokuva-aineistoa. Google Earth käyttää DigitalGloben materiaalia. Yhdysvaltojen terrorisminvastainen sota johti vuodesta 2002 alkaen siihen, että DigitalGloben kaltaisten yritysten saamat Yhdysvaltain liittovaltion laitosten tekemät kuvatilaukset kasvoivat rajusti.

Yhtiön satelliitit

 Early Bird 1 
Early Bird 1 kuului yhtiön edeltäjäyhtiölle, Earth Watch Inc.'lle. Se laukaistiin avaruuteen 24. joulukuuta 1997 Venäjältä Svobodnyn kosmodromilta Start-1-raketilla.http://nssdc.gsfc.nasa.gov/nmc/spacecraftDisplay.do?id=1997-085A Satelliitissa on kolmen metrin resoluution omaava pankromaattinen kamera ja multispektraalinen kamera, jonka resoluutio oli 15 metriä.

 QuickBird 
QuickBird laukaistiin 18. lokakuuta 2001 ja on ollut pitkään DigitalGloben pääkamera avaruudessa. Sen rakensivat Ball Aerospace (kamera) ja Orbital Sciences Corporation (satelliitti). Se laukaistiin Yhdysvalloista Delta II -raketilla. Se lentää 450 km:n korkeudella aurinkosynkroonisella radalla. Se korvasi toimintansa lopettaneen QuickBird-1-satelliitin. Sen pankromaattisen kameran resoluutio on 60 cm ja multispektraalisen kameran resoluutio on 2,4 metriä.

 WorldView-1 
Ball Aerospace rakensi WorldView-1:n.http://www.spaceflightnow.com/news/n0701/07worldview2/ DigitalGlobe announces Ball building WorldView 2 satellite, Spaceflight Now, 2.2.2007. Satelliitti laukaistiin 18. syyskuuta 2007 Vandenberg Air Force Base -tukikohdasta Delta II -kantoraketilla. Yhdysvaltain sotilastiedusteluun liittyvä National Geospatial-Intelligence Agency on kuvamateriaalin pääasiallinen ostaja.http://radar.oreilly.com/archives/2007/09/a_satellites_fi.html A Satellite's First Breath O'Reilly Media Satelliitin pankromaattisen kameran resoluutio on 50 cm.

 WorldView-2 
Ball Aerospace rakensi myös WorldView-2-satelliitin, joka laukaistiin 9. lokakuuta 2009. Boeing laukaisi satelliitin avaruuteen.http://www.boeing.com/news/releases/2004/q1/nr_040330s.html Boeing Selected to Co-Develop and Launch Next DigitalGlobe Imaging Satellite, 2004http://forum.nasaspaceflight.com/index.php?action=dlattach;topic=18942.0;attach=174547 Delta II Worldview-2 mission booklet Pankromaattisen kameran resoluutio on 46 cm ja monivärikameran resoluutio on 1,84 m.http://www.digitalglobe.com/index.php/88/WorldView-2 

WorldView-3
Yhtiö tilasi elokuun lopussa 2010 hintaan 307 miljoonan dollaria Ball Aerospace- ja ITT Industries -yhtiöiltä WorldView-3-satelliitin. Se laukaistiin vuoden 2014 puolivälissä.https://archive.today/20120526010815/http://www.spacenews.com/contracts/100831-digitalglobe-awards-contracts-worldview3.html

 Lähteet 

Aiheesta muualla
 DigitalGlobe 

Luokka:Kaukokartoitus
Luokka:Kaukokartoitussatelliitit